Document ID: 31998R0299

ΚΑΝΟΝΙΣΜΟΣ (ΕΚ) αριθ. 299/98 ΤΗΣ ΕΠΙΤΡΟΠΗΣ της 5ης Φεβρουαρίου 1998 για κατάργηση του κανονισμού (ΕΚ) αριθ. 2351/97 με τον οποίο αναστέλλεται ο προτιμησιακός τελωνειακός δασμός και θεσπίζεται εκ νέου ο δασμός του κοινού δασμολογίου κατά την εισαγωγή τριαντάφυλλων με μικρά άνθη προερχομένων από το Μαρόκο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 4088/87 του Συμβουλίου, της 21ης Δεκεμβρίου 1987, για τον καθορισμό των όρων εφαρμογής των προτιμησιακών τελωνειακών δασμών κατά την εισαγωγή ορισμένων προϊόντων ανθοκομίας προερχομένων από την Κύπρο, το Ισραήλ, την Ιορδανία και το Μαρόκο, καθώς και τη Δυτική Όχθη του Ιορδάνη και τη Λωρίδα της Γάζας (1), όπως τροποποιήθηκε τελευταία από τον κανονισμό (ΕΚ) αριθ. 1300/97 (2), και ιδίως το άρθρο 5 παράγραφος 2 στοιχείο β),
Εκτιμώντας ότι, μετά από έναν έλεγχο διαπιστώθηκε ότι, δεν είναι ορθά τα στοιχεία για τα τριαντάφυλλα με μικρό άνθος τα οποία αναφέρονται στο παράρτημα του κανονισμού (ΕΚ) αριθ. 2350/97 της Επιτροπής, της 27ης Νοεμβρίου 1997, για τον καθορισμό των κοινοτικών τιμών κατά την παραγωγή και τις κοινοτικές τιμές κατά την εισαγωγή για τα γαρύφαλλα και τα τριαντάφυλλα για την εφαρμογή του καθεστώτος κατά την εισαγωγή ορισμένων προϊόντων ανθοκομίας προερχομένων από την Κύπρο, το Ισραήλ, την Ιορδανία και το Μαρόκο, καθώς και τη Δυτική Όχθη του Ιορδάνη και τη Λωρίδα της Γάζας (3) 7 ότι η διόρθωση του παραρτήματος αυτού προκύπτει ελλείψει στοιχείων για τις εισαγωγές των τριαντάφυλλων με μικρό άνθος προερχομένων από το Μαρόκο 7 ότι, συνεπώς, είναι σκόπιμο να διατηρηθούν οι προτιμησιακοί τελωνειακοί δασμοί, έτσι όπως θεσπίζονται από τον κανονισμό (ΕΚ) αριθ. 1981/94 του Συμβουλίου, της 25ης Ιουλίου 1994, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για ορισμένα προϊόντα προερχόμενα από την Αλγερία, την Κύπρο, την Αίγυπτο, το Ισραήλ, την Ιορδανία, τη Μάλτα, το Μαρόκο, τη Δυτική Όχθη του Ιορδάνη και τη Λωρίδα της Γάζας, την Τυνησία και την Τουρκία, καθώς και τις λεπτομέρειες της παράτασης ή προσαρμογής των εν λόγω ποσοστώσεων (4), όπως τροποποιήθηκε τελευταία από τον κανονισμό (ΕΚ) αριθ. 1667/97 της Επιτροπής (5) 7 ότι θα πρέπει επομένως να καταργηθεί ο κανονισμός (ΕΚ) αριθ. 2351/97 της Επιτροπής (6),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αποκαθίστανται οι προτιμησιακοί τελωνειακοί δασμοί για τα τριαντάφυλλα με μικρό άνθος, τα προερχόμενα από το Μαρόκο, από τις 30 Νοεμβρίου 1997.
Άρθρο 2
Καταργείται ο κανονισμός (ΕΚ) αριθ. 2351/97.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 30 Νοεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 1998.

Labels: 3
15
18
6